PK วิ่งไม่หยุด! กูรูเก็งมีโอกาสทดสอบแนวต้านใหม่ 8 บ.
PK วิ่งไม่หยุด! ณ เวลา 11.43 น.อยู่ที่ 7.85 บาท บวก 1.25 บาท หรือ 18.94% มูลค่าการซื้อขาย 863.49 ล้านบาท ด้านบล.ธนชาต เก็งมีโอกาสทดสอบแนวต้านใหม่ 8 บ.
11 ส.ค. 2558

ผู้สื่อข่าวรายงานว่า ราคาหุ้น บริษัท พัฒน์กล จำกัด (มหาชน) หรือ PK ณ เวลา 11.43 น.อยู่ที่ 7.85 บาท บวก 1.25 บาท หรือ 18.94% มูลค่าการซื้อขาย 863.49 ล้านบาท ขณะที่ดัชนีหุ้นไทยโดยรวมลบ 0.09%
บล.ซีไอเอ็มบี มองสัญญาณเทคนิค PK สัญญาณพักตัว แนวรับสำคัญ 6.00  แนวรับ 6.70 / 6.00 แนวต้าน 7.20 / 7.40
บล.ธนชาต ระบุในบทวิเคราะห์ทางเทคนิค โดยแนะ”ซื้อ”หุ้น PK เนื่องจากราคาหุ้นเริ่มพลิกฟื้นกลับตัวขึ้นมาอีกครั้งหลังพักตัว มีโอกาสทำจุดสูงสุดใหม่เหนือ 7.10 บาท อยู่ใน Uptrend Channel ในกราฟรายชั่วโมง เครื่องมือ DI+ ตัด DI- ขึ้น เป็นจังหวะเก็งกำไร มีแนวต้านแรกที่จุดยอดเดิม 7.10 บาท และถัดไปที่ 8.00 บาท
ทั้งนี้ ก่อนหน้านี้ราคาหุ้นได้มีการปรับตัวขึ้นสูงต่อเนื่อง เมื่อช่วงสัปดาห์ที่แล้ว(3-7 ส.ค.) โดยราคามีการปรับตัวขึ้นชนซิลลิ่งในวันที่ 3 ส.ค.ปิดตลาดอยู่ที่ 5.70 บาท บวก 1.30 บาท หรือ 29.55% มูลค่าการซื้อขาย 248.85 ล้านบาท